laion/Wikipedia-Exotic huggingface dataset:
დემაგოგია

დემაგოგია (ძვ. ბერძნ. δημαγωγία [dēmagōgia] < δῆμος [demos] — „ხალხი“ და αγω [agō] — „მიმყავს“) — ხალხის მოტყუება ცრუ დაპირებებით, მლიქვნელობითა და განზრახ დამახინჯებული ფაქტებით. სიტყვა „დემაგოგია“ ძველბერძნულად ნიშნავს „ხალხის ხელმძღვანელობას“, „ხალხის დამოძღვრას.“ თავდაპირველი მნიშვნელობით ეს სიტყვა აღნიშნავდა საჯარო გამოსვლების დროს ორატორული და რიტორიკული ხერხების კომბინაციას, რომელიც მსმენელთა წინასწარ განწყობაზე იყო აგებული და მათი გულის მოგებას ისახავდა მიზნად. ძველ საბერძნეთში „დემაგოგებს“ უწოდებდნენ პოლიტიკოსებს, რომლებიც თავიანთი გამოსვლებით ხალხში პოპულარობას იხვეჭდნენ. ნეგატიური მნიშვნელობა ამ სიტყვამ ცოტა მოგვიანებით შეიძინა. ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4. ქართული საბჭოთა ენციკლოპედია, ტ. 3, თბ., 1978. — გვ. 457.
ბორის გულისაშვილი

ბორის არჩილის ძე გულისაშვილი (დ. 13 მაისი, 1912, პეტერბურგი, — გ. 13 მაისი, 1977, თბილისი) — ქართველი მუსიკისმცოდნე, პედაგოგი; ხელოვნებათმცოდნეობის დოქტორი (1971). საქართველოს ხელოვნების დამსახურებული მოღვაწე (1954). 1938-1960 წლებში მუშაობდა თბილისის სახელმწიფო კონსერვატორიაში თავდაპირველად მუსიკის თეორიის კათედრაზე, 1956-1958 წლებში — თეორიულ საკომპოზიციო ფაკულტეტის დეკანად; 1960-1963 წლებში იყო ტაშკენტის, 1963-1965 წლებში — ალმა–ათის, 1966-1977 წლებში — თბილისის კონსერვატორიის პედაგოგი; კითხულობდა ჰარმონიისა და მუსიკის თეორიის სისტემების კურსს; ძირითადად მოღვაწეობდა ქართული ხალხური მუსიკისა და მუსიკალური აკუსტიკის სფეროში. ეკუთვნის გამოკვლევები შუა აზიის ხალხთა მუსიკის საკითხებზეც. ტორაძე გ., ენციკლოპედია „საქართველო“, ტ. 2, თბ., 2012. — გვ. 194.
გივი გულისაშვილი

გივი ვახტანგის ძე გულისაშვილი (დ. 2 ოქტომბერი, 1913, თბილისი, — გ. 24 თებერვალი, 1995, იქვე) — ქართველი ფერმწერი, გრაფიკოსი. საქართველოს დამსახურებული მხატვარი (1965). დაამთავრა თბილისის სამხატვრო აკადემია 1938 წელს (მოსე თოიძის კლასი). იმავე წლიდან მონაწილეობდა სამხატვრო გამოფენებში. ქმნიდა თანამედროვეობის ამსახველ სურათებს, პორტრეტებსა და პეიზაჟებს: „შემთხვევა საზღვარზე“ (1930), „ცხენების ბანაობა“ (1938), „მამაცთა შეჯიბრება“ (1953), „ქართული“ (1978), „მეფე ერეკლე“ (1983) და სხვ. შექმნა ილუსტრაციები წიგნებისთვის: ეკატერინე გაბაშვილის „მაგდანას ლურჯა“, იროდიონ ევდოშვილის „საბავშვო მოთხრობები“, ანა ხახუტაშვილის „გაზაფხულის მერცხლები“ და სხვ. ენციკლოპედია „საქართველო“, ტ. 2, თბ., 2012. — გვ. 194.
ელიზბარ გულისაშვილი

ელიზბარ ზაქარიას ძე გულისაშვილი (დ. სექტემბერი 1890, საგარეჯო, — გ. 20 მაისი, 1923, თბილისი) — ქართველი სამხედრო მოღვაწე, საქართველოს რესპუბლიკის არმიის პოლკოვნიკი (1919), საქართველოს ეროვნული გმირი. დაამთავრა თბილისის ქართული სათავადაზნაურო გიმნაზია (1910) და მოსკოვის ალექსის სამხედრო სასწავლებელი (1914). I მსოფლიო ომის დროს პორუჩიკის, შემდეგ შტაბს-კაპიტნის ჩინით იბრძოდა რუსეთის არმიის 95-ე ქვეითი კრასნოიარსკის პოლკის რიგებში დასავლეთის ფრონტზე. განსაკუთრებით გამოიჩინა თავის ქალაქ გროდნოს მიდამოებში ბრძოლისას 1915 წლის 21 აგვისტოს (დაჯილდოვდა გიორგის იარაღით). 1918 წლიდან საქართველოს არმიის გენერალური შტაბის ოფიცერი იყო. 1917 წლიდან გაწევრიანებული იყო საქართველოს ეროვნულ-დემოკრატიული პარტიაში. საქართველოს იძულებითი გასაბჭოების შემდეგ (1921) ემიგრაციაში არ წასულა, მუშაობდა სამხედრო და საზღვაო საქმეების სახალხო კომისარიატში (ადმინისტრაციულ-სამეურნეო განყოფილების უფროსი) და, ამავდროულად, მოღვაწეობდა ანტისაბჭოთა იატაკქვეშეთში. 1922 წლიდან იყო დამოუკიდებლობის კომიტეტის სამხედრო ცენტრის, ასევე ეროვნულ-დემოკრატიული პარტიის არალეგალური სამხედრო ცენტრის ერთ-ერთი ხელმძღვანელი. 1923 წლის მარტში თბილისში, საკუთარ სახლში (მოსკოვის ქ. №15, ახლანდ. ძმები კაკაბაძეების ქუჩა) დააპატიმრეს. იმავე წლის 20 მაისს სამხედრო ცენტრის სხვა 14 წევრთან ერთად დახვრიტეს დღევანდელი ვაკის პარკის ტერიტორიაზე. დაჯილდოებული იყო წმ. სტანისლავის II და III, წმ. ანას III და IV, წმ. ვლადიმერის IV ხარისხის ორდენებით, გიორგის ოქროს იარაღით „მამაცობისათვის“. ურუშაძე ლ., ენციკლოპედია „საქართველო“, ტ. 2, თბ., 2012. — გვ. 194. მშვიდობით ძმებო, გვხვრეტენ ამაღამ! დაარქივებული 2020-11-26 საიტზე Wayback Machine. / [საქართველოს შინაგან საქმეთა სამინისტროს არქივი ; პროექტის ხელმძღვანელი ომარ თუშურაშვილი. თბ., 2016 . ISBN 9789941094361. - გვ. 123-122. ↑ საქართველოს პრეზიდენტის განკარგულება N04/07/02 2023 წლის 4 ივლისი საქართველოს ეროვნული გმირის ორდენით დაჯილდოების შესახებ [1] ↑ Гулисов Элизбар Захарьевич. «Памяти героев Великой войны 1914–1918».
აგანიპე

აგანიპე (ძვ. ბერძნ. Ἀγανίππη) — ბერძნულ მითოლოგიაში, ნიმფა, რომლის სახელი ეწოდებოდა საღვთო წყაროს ჰელიკონის მთაზე. აგანიპე — Theoi Project ↑ აგანიპე. უნივერსალური ენციკლოპედიური ლექსიკონი. ციტირების თარიღი: 16 მარტი, 2018.
მორის ყვითელაშვილი

მორის ყვითელაშვილი (დ. 17 მარტი, 1994) — ქართველი სპორტმენი (ფიგურული ციგურაობა), საერთაშორისო ტურნირის გამარჯვებული (2019, ალმატი, ყაზახეთი), რუსეთის თასის გამარჯვებული (2014). მორის ყვითელაშვილი[მკვდარი ბმული] — ქართული სპორტი
აბჰიჯნა

აბჰიჯნა (სანს. अभिज्ञा, „ზებუნებრივი ცოდნა“) — ბუდისტურ ფილოსოფიაში ზებუნებრივი უნარები, რომელიც მიიღწევა მედიტირებისა და სიბრძნის შეძენის გზით. მათ მიეკუთვნება: (1) ნებისმიერ მანძილზე გადაადგილების ან ნებისმიერი სასურველი ფორმის მიღების, (2) ყველაფრის დანახვის და (3) მოსმენის, (4) სხვისი აზრების კითხვის და (5) წარსული ცხოვრების შეცნობის შესაძლებლობები. მეექვსე ზებუნებრივი ძალა არის შეურყვნელი ცოდნის გზით მიღწეული თავისუფლება („გასხივოსნება“), რომელიც მხოლოდ ბუდების და არჰატების (წმინდანები) პრეროგატივაა. აბჰინჯა სულიერი პროგრესის გამოხატულებაა, მაგრამ ამ ძალების ფლობით თავის განებრივება დიდი დაბრკოლებაა „გასხივოსნების“ გზაზე. აბჰიჯნა — სტატია ენციკლოპედია ბრიტანიკიდან (ინგლისური)
ირმა ყიფშიძე

ირმა ყიფშიძე (დ. 19 ოქტომბერი, 1970, თბილისი) — ქართველი სპორტსმენი (მხატვრული ტანვარჯიში), გერმანიის, იუგოსლავიისა და ჩინეთის საერთაშორისო ტურნირებში გამარჯვებული, საერთაშორისო კლასის სპორტის ოსტატი. მსოფლიოს თასის გათამაშების  მეორე პრიზიორი (1986). სსრკ ჩემპიონატის მეორე პრიზიორი პირად ჩათვლაში (1987). ირმა ყიფშიძე[მკვდარი ბმული] — ქართული სპორტი
ნიკა შენგელია

ნიკა შენგელია (დ. 27 აპრილი, 1999) — ქართველი სპორტსმენი (ფარიკაობა), ჭაბუკებს შორის ევროპის ჩემპიონატის ბრინჯაოს პრიზიორი (2019). ნიკა შენგელია[მკვდარი ბმული] — ქართული სპორტი
აბილინი (კანზასი)

აბილინი (ინგლ. Abilene) — ქალაქი ამერიკის შეერთებულ შტატებში, კანზასის შტატში, მდინარე სმოკი-ჰილის ნაპირებზე, ქალაქ სალინის აღმოსავლეთით. 6844 მცხოვრები (2010). დაარსდა 1858 წელს. ქალაქის მნიშვნელობა გაიზარდა მას შემდეგ, რაც გახდა სარკინიგზო ხაზის დაბოლოება და მას აქტიურად იყენებდნენ ტეხასელი საქონლის გადამრეკები. აბილინი გახდა ამერიკის „ველური დასავლეთის“ მესაქონლეობის ცენტრი. ამავდროულად ჰყვაოდა უკანონობა და ბანდიტიზმი, რომელსაც 1870-იან წლებში ებრძოდა ქალაქის მარშალი და „ველური დასავლეთის“ ცნობილი სახალხო გმირი ბილ ჰიკოკი. ამ ქალაქში გაატარა ბავშვობა აშშ პრეზიდენტმა დუაიტ ეიზენჰაუერმა, რომელიც დაკრძალულია აბილინის ეიზენჰაუერის ცენტრში (დუაიტ დ. ეიზენჰაუერის საპრეზიდენტო ბიბლიოთეკა და სახლ-მუზეუმი). აბილინი (კანზასი) — სტატია ენციკლოპედია ბრიტანიკიდან (ინგლისური) ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
აბილინი (ტეხასი)

აბილინი (ინგლ. Abilene) — ქალაქი ამერიკის შეერთებულ შტატებში, ტეხასის შტატის დასავლეთ-ცენტრალურ ნაწილში. 117 063 მცხოვრები (2010). ქალაქი დაარსდა 1881 წელს როგორც სარკინიგზო სადგური ტეხასელ საქონლის გადამრეკთათვის, რითაც ჩაანაცვლა თანამოსახელე ქალაქი კანზასის შტატში. ამჟამად აბილინში განთავსებულია რამდენიმე საგანმანათლებლო დაწესებულება, დასავლეთ ტეხასის იარმარკა. აღდგენილია ქალაქის ძველი ნაწილი. აბილინის პარადოქსი აბილინი (ტეხასი) — სტატია ენციკლოპედია ბრიტანიკიდან (ინგლისური) ↑ https://www.bigcountryhomepage.com/news/city-of-abilene-swears-in-2-new-councilmembers-mayor/ ↑ Explore Census Data – Abilene city, Texas — აშშ-ის სტატისტიკური აღწერის ბიურო. <a href="https://wikidata.org/wiki/Track:Q637413"></a> ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
გიორგი შერაზადიშვილი

გიორგი შერაზადიშვილი (დ. 18 თებერვალი, 2001) — ქართველი სპორტსმენი (ძიუდო), ჭაბუკებს შორის საქართველოს ჩემპიონი (2018, 81 კგ). მსოფლიოს ჩემპიონი ახალგაზრდებში (2021, 81 კგ). ევროპის პრიზიორი ჭაბუკებში (2017, 81 კგ). [წყარო არ არის მითითებული 969 დღე] გიორგი შერაზადიშვილი[მკვდარი ბმული] — ქართული სპორტი
კარლ აბრაჰამი

კარლ აბრაჰამი (გერმ. Karl Abraham; დ. 3 მაისი, 1877, ბრემენი, გერმანია, — გ. 25 დეკემბერი, 1925, ბერლინი) — გერმანელი ფსიქოანალიტიკოსი, ზიგმუნდ ფროიდის მიმდევარი და თანამშრომელი. დაიბადა ებრაულ ოჯახში. 1910 წელს მონაწილეობდა ფროიდის მიერ საერთაშორისო ფსიქოანალიზური ინსტიტუტის პირველი ფილიალის დაარსებაში. აბრაჰამი იყო ბიპოლარული აშლილობის (მანიაკურ-დეპრესიული ფსიქოზი) ფსიქოანალიზური მკურნალობის პიონერი. სწავლობდა ადამიანის ხასიათის ჩამოყალიბებასა და ფსიქიკური აშლილობების განვითარებაში ბავშვის სექსუალობის როლს. აბრაჰამი თვლიდა, რომ სქესობრივი ლტოლვა ვითარდება ექვს სტადიად, ხოლო განვითარების შეწყვეტა რომელიმე ადრეულ სტადიაზე იწვევს ფიქსაციას ამ დონეზე და, შემდგომში, მენტალურ დარღვევებს. აბრაჰამის ყველაზე მნიშვნელოვანი ნაშრომია „ლიბიდოს განვითარების მოკლე ნარკვევი“ (1924). კარლ აბრაჰამი — სტატია ენციკლოპედია ბრიტანიკიდან (ინგლისური)
ნიკა შერბაკოვი

ნიკა შერბაკოვი (დ. 3 აგვისტო, 2000, თბილისი) — ქართველი სპორტსმენი (ბერძნულ-რომაული ჭიდაობა), ჭაბუკებს შორის საერთაშორისო ტურნირის გამარჯვებული (2016, თბილისი, საქართველო, 63 კგ). ნიკა შერბაკოვი[მკვდარი ბმული] — ქართული სპორტი
გიორგი ჩიქოვანი

გიორგი ჩიქოვანი (დ. 20 მაისი, 1999, ზუგდიდი) — ქართველი სპორტსმენი (ძიუდო), ჭაბუკებს შორის ევროპის თასის გამარჯვებული (2016, ანტალია, თურქეთი, 90 კგ). გიორგი ჩიქოვანი[მკვდარი ბმული] — ქართული სპორტი
რამაზ ჩოჩიშვილი

რამაზ ჩოჩიშვილი (დ. 14 ნოემბერი, 1975, გორი) — ქართველი სპორტსმენი (ძიუდო), ევროპის ჩემპიონატის ბრინჯაოს პრიზიორი (2001, პარიზი, საფრანგეთი, აბსოლუტური; 2003, დიუსელდორფი, გერმანია, აბსოლუტური). მსოფლიო უნივერსიადის ვიცე-ჩემპიონი (1999, მალიორკა, ესპანეთი, აბსოლუტური). მასტერსის ვიცე-ჩემპიონი (1998, მიუნხენი, გერმანია, 100 კგ). რამაზ ჩოჩიშვილი[მკვდარი ბმული] — ქართული სპორტი
აბრაამის ველები

აბრაამის ველები (ინგლ. Plains of Abraham, ფრანგ. Plaines d'Abraham) — ისტორიული ვაკე ადგილი ქალაქ კვებეკის (კვებეკი, კანადა) ძველი ნაწილის კედლის დასავლეთით (46°47′59″ ჩ. გ. 71°13′15″ დ. გ.﻿ / ﻿46.79972° ჩ. გ. 71.22083° დ. გ.﻿ / 46.79972; -71.22083კოორდინატები: 46°47′59″ ჩ. გ. 71°13′15″ დ. გ.﻿ / ﻿46.79972° ჩ. გ. 71.22083° დ. გ.﻿ / 46.79972; -71.22083). 1759 წლის 13 სექტემბერს აბრაამის ველებზე გაიმართა შვიდწლიანი ომის ჩრდილოამერიკული თეატრის გადამწყვეტი ბრძოლა, რომელშიც ბრიტანელებმა (დაახლ. 4400 კაცი) გენერალ ჯეიმზ ვოლფის სარდლობით დაამარცხეს ფრანგი გენერლის მარკიზ ლუი-ჟოზეფ დე მონკალმის ჯარი (დაახლ. 1,900 რეგულარული ჯარისკაცი, 1,500 მოლაშქრე და ინდიელი), რასაც ბრიტანელების მიერ კვებეკის დაკავება მოჰყვა. ბრძოლაში სასიკვდილოდ დაიჭრა ორივე მხარის სარდალი. ამერიკის რევოლუციური ომის მსვლელობისას, კვებეკის ალყის დროს აბრაამის ველები დაკავებული ჰქონდა ამერიკის შეერთებული შტატების ჯარს (1775-1776). ვაკე ამჟამად ქალაქის ფარგლებშია მოქცეული და ისტორიული პარკის ნაწილია. აბრაამის ველები — სტატია ენციკლოპედია ბრიტანიკიდან (ინგლისური)
მარია არაგონელი (1403-1445)

მარია არაგონელი (ესპ. María de Aragón; დ. 24 თებერვალი, 1403, კასტილიის სამეფო — გ. 18 თებერვალი, 1445, სეგოვია, კასტილიის სამეფო) — ტრასტამარას დინასტიის წარმომადგენელი. არაგონის მეფე ფერდინანდ I-ისა და დედოფალ ელეანორ ალბუკერკეს ქალიშვილი. კასტილიის დედოფალი 1420-1445 წლებში როგორც ხუან II-ის პირველი ცოლი. მეფე ენრიკე IV-ის დედა. მარია დაიბადა 1403 წლის 24 თებერვალს. იგი იყო არაგონის მეფე ფერდინანდ I-ისა და მისი მეუღლის, დედოფალ ელეანორ ალბუკერკეს შუათანა ქალიშვილი. მას შემდეგ, რაც 1416 წელს მამამისი გარდაიცვალა, ტახტი მისმა ძმამ, მეფე ალფონსო V-მ დაიკავა, რომელიც დაინტერესებული იყო ესპანურ სამეფოებს შორის მშვიდობისა და ერთიანობის განმტკიცებით. ამ მიზნით მან თავისი და, პრინცესა ელეონორა პორტუგალიის მეფეს მიათხოვა, თავად კი კასტილიის მეფის ასული მარია შეირთო ცოლად. მიუხედავად ამისა, ფერდინანდ I-ის დროს კასტილიასა და არაგონს შორის ურთიერთობები იმდენად გამწვავდა, რომ ალფონსომ საჭიროდ მიიჩნია კიდევ ერთი დინასტიური ქორწინება და ამჯერად უკვე მარია არაგონელი მიათხოვა კასტილიის მეფე ხუან II-ს. მათი ქორწინება 1420 წელს შედგა არაგონის სამეფო სასახლეში. თავისი ძმების წაქეზებით დედოფალი მარია კასტილიაში აქტიურად ერეოდა პოლიტიკაში. იგი კარგად იყენებდა მეფესთან არსებულ ახლო ურთიერთობას, რათა საგარეო ურთიერთობებში დაეცვა მშობლიური არაგონის ინტერესები. ოცდახუთწლიანი დედოფლობის შემდეგ, მარია არაგონელი 1445 წლის 18 თებერვალს გარდაიცვალა 41 წლის ასაკში, ქალაქ სეგოვიაში. ამის მიზეზი უცნობია, თუმცა სულ მალე მისმა ქმარმა მეორე ცოლი შეირთო ისაბელ პორტუგალიელის სახით. კატალინა (1422-1424), ასტურიის პრინცესა, გარდაიცვალა მცირეწლოვანი; ლეონორა (1423-1425), ასტურიის პრინცესა, გარდაიცვალა მცირეწლოვანი; ენრიკე IV (1425-1474), კასტილიის მეფე 1454 წლიდან. პირველად იქორწინა ნავარის დედოფალ ბლანკა II-ზე, თუმცა მას გაეყარა და ცოლად შეირთო ჟუანა პორტუგალიელი, რომელთანაც შეეძინა დედოფალი ხუანა ლა ბელტრანეხა; მარია (1428-1429), გარდაიცვალა მცირეწლოვანი; de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 497.
აბესალომი

აბესალომი (ებრ. אַבְשָׁלוֹם, აბშალომ, სიტყვასიტყვით: „მშვიდობის მამა“) — ძველი აღთქმის (სამოელი 13-19) მიხედვით, ისრაელის მეფე დავითის მესამე ვაჟი გესურის მეფის ქალიშვილისგან, მისი უსაყვარლესი პირმშო. თავისი დის, თამარის გაუპატიურებისთვის მოაკვლევინა თავისი ძმა, ამნონი. ამის შემდეგ სირიაში გაიქცა, მაგრამ დაბრუნდა მამის გულმოწყალების იმედად. მიუხედავად იმისა, რომ დავითს აბესალომი ძალიან უყვარდა, ამ უკანასკნელმა მეფობა მოინდომა და მამას აუჯანყდა ხებრონში. აბესალომმა იერუსალიმი დაიკავა და აიძულა დავითი ქალაქიდან გაქცეულიყო, მაგრამ გადამწყვეტ ბრძოლაში ეფრემის ტყეში დამარცხდა. ბრძოლის ველიდან ცხენით გაქცეული აბესალომი გრძელი თმით წამოედო ხის ტოტებს. მას დავითის მხედართმთავარი იოაბი წამოეწია და ისრებით მოკლა. დავითმა ძალიან იდარდა შვილის დაღუპვა. აბესალომი დიდ თხრილში დამარხეს და ზედ ქვები დააყარეს. ტრადიციულად მის განსასვენებლად მიიჩნევენ იერუსალიმის კედრონის ხეობაში მდებარე კლდეში ნაკვეთ ძველ მონუმენტურ აკლდამას. ბიბლიის ლექსიკონი: მასალები: ტ.1 და ტ.2 / შემდგენლები: ელგუჯა გიუნაშვილი, ზურაბ კალანდაძე; რედაქტორი: ზურაბ სარჯველაძე. თბ., 2000. ISBN 90140573.
შერონ ტეიტი

შერონ მარი ტეიტ პოლანსკი (ინგლ. Sharon Marie Tate Polanski; დ. 24 იანვარი, 1943 — გ. 9 აგვისტო, 1969) — ამერიკელი მოდელი და მსახიობი. 1960-იან წლებში, ფილმებში გამოჩენამდე, მცირე სატელევიზიო როლებს თამაშობდა, იგი რეგულარულად იყო წარმოდგენილი მოდის ჟურნალებშიც. მას შემდეგ რაც, მისმა შესრულებულმა კომედიურმა და დრამატულმა როლებმა დადებითი შეფასებები დაიმსახურა, იგი გახდა ჰოლივუდის ერთ-ერთი ყველაზე პერსპექტიული ახალბედა. ტეიტის კინოდებიუტი 1961 წელს შედგა, იგი ენტონი ქვინთან ერთად გადაიღეს რელიგიურ ეპიკურ ფილმში „ბარაბა“. შემდეგ იგი იხილეს 1966 წლის ბრიტანულ საშინელებათა ჟანრის ფილმში „ეშმაკის თვალი“. დასამახსოვრებელი და ცნობილია ჯენიფერ ნორთის როლით 1967 წლის კლასიკურ დრამატულ ფილმში „თოჯინების ხეობა“. შესრულებული როლისთვის იგი ოქროს გლობუსზე იყო ნომინირებული. შერონ ტეიტმა უკანასკნელი კინოროლი შეასრულა 1969 წლის კომედიაში „12+1“. გარდაცვალებამდე ორი წლით ადრე ითამაშა საშინელებათა კომედიაში „ვამპირების მეჯლისი“, რომლის რეჟისორი ტეიტის მომავალი ქმარი რომან პოლანსკი იყო. 1969 წლის 9 აგვისტოს, შერონი 4 ადამიანთან ერთად, მოკლული იქნა მენსონების ოჯახის მიერ. ტეიტი ამ დროს მისი და რომან პოლანსკის პირველ ვაჟიშვილს ელოდებოდა. შერონ ტეიტის ბიოგრაფია — biography.com-ზე ↑ Sandford, C. (2009). Polanski: A Biography (sv). St. Martin's Press. ISBN 978-0-230-61176-4.  ↑ Goble, A. (1999). The Complete Index to Literary Sources in Film. De Gruyter. ISBN 978-3-11-095194-3.
გერმანიის უქმე დღეები

გერმანიის ოფიციალური უქმე დღეების რეგულაციები ცალკეული ფედერალური მიწების კომპეტენციაა. მხოლოდ 3 ოქტომბერი, გერმანიის ერთიანობის დღე, როგორც ეროვნული დღესასწაული, განისაზღვრა ფედერალური მთავრობის მიერ. ყველა სხვა დღესასწაულს განსაზღვრავენ ფედერალური მიწები (მხარეები). არსებობს კიდევ რვა სახელმწიფო დასვენების დღე, რომლებიც მოქმედებს ყველა 16 ფედერალურ მიწაში. ამ ცხრა ნაციონალური დღესასწაულის გარდა, 11 ფედერალურ მიწას განსაზღვული აქვს შემდგომი სახალხო არდადეგები. აქ ჩამოთვლილია გერმანიაში დღეისათვის არსებული დასვენების დღეები. თუ განმარტებებით სხვა რამ არ არის მითითებული, ჩამონათვალი ძალაშია 1995 წლიდან. 1990 წლიდან 1994 წლამდე, მონანიებისა და ლოცვის დღე დღესასწაული იყო ყველა ფედერალურ მხარეში. 1990 წლის 3 ოქტომბრამდე ბერლინის აღმოსავლეთ ნაწილში, ბრენდენბურგის, მექლენბურგ-წინა პომერანიის, საქსონიის, საქსონიის – ანჰალტისა და თურინგიის მხარეებში ძალაში იყო გდრ-ში მოქმედი დასვენების დღეები. ↑ Nationale Feiertage. Bundesministerium des Innern, für Bau und Heimat. ციტირების თარიღი: 2019-02-12 ↑ Verordnung über die Erweiterung der gesetzlichen Feiertage, GBl DDR I (Nr. 18) S. 161, vom 8. März 1990. ↑ Verordnung über die Einführung gesetzlicher Feiertage, GBl DDR I (Nr. 27) S. 248, vom 16. Mai 1990. ↑ I საერთაშორისო კონფერენციის "ტერმინოლოგია – მემკვიდრეობა და თანამედროვეობა" მასალები, თბილისი 2018, გვ. 71. დაარქივებულია ორიგინალიდან — 2021-04-23. ციტირების თარიღი: 2020-04-12.
ელეანორ არაგონელი (1358-1382)

იმავე სახელის მქონე სხვა პიროვნებებზე არსებული სტატიების სანახავად იხილეთ გვერდი ელეანორ არაგონელი ელეანორ არაგონელი (ესპ. Leonor de Aragón; დ. 20 თებერვალი, 1358, ვალენსია, არაგონის სამეფო — გ. 13 აგვისტო, 1382, სეგოვია, კასტილიის სამეფო) — არაგონის მეფე პედრო IV-ისა და დედოფალ ელეონორა სიცილიელის ქალიშვილი. კასტილიის დედოფალი 1379-1382 წლებში როგორც ხუან I-ის პირველი ცოლი. კასტილიის მეფე ენრიკე III-ისა და არაგონის მეფე ფერდინანდ I-ის დედა. ელეანორი დაიბადა 1358 წლის 20 თებერვალს ვალენსიაში. იგი იყო არაგონის მეფე პედრო IV-ისა და მისი მესამე ცოლის, დედოფალ ელეონორა სიცილიელის ერთადერთი საერთო ქალიშვილი, თუმცა მამის მხრიდან მისი ნახევარ-ძმები იყვნენ არაგონის მეფე ხუან I და მეფე მარტინ I. მას ასევე ჰყავდა ნახევარ-დებიც: სიცილიის დედოფალი კონსტანსია, ამპურიის გრაფინია ხუანა და ურგელის გრაფინია ისაბელა. 1375 წლის 18 ივნისს სორიაში ელეანორი დააქორწინეს კასტილიის მეფე ენრიკე II-ის უფროს ვაჟზე, პრინც ხუანზე. ეს ქორწინება მიზნად ისახავდა მეზობელი კასტილიისა და არაგონის დაახლოვებასა და მათ შორის ურთიერთობების დათბობას. მათი საქორწინო მოლაპარაკებები 1374 წლის 12 აპრილს, ალმასანის ხელშეკრულების დადების შემდეგ დაიწყო და 1375 წლის 10 მაისს, ლერიდას ხელშეკრულებით დაგვირგვინდა. 1379 წლის 29 მაისს, ენრიკე II-ის გარდაცვალების შემდეგ, ტახტზე ავიდა მეფე ხუან I, რითაც ელეანორ არაგონელი კასტილიის დედოფალი გახდა. მისი მმართველობა დიდ ხანს არ გაგრძელებულა, რადგან დედოფალი ელეანორი 1382 წლის 13 აგვისტოს, 24 წლის ასაკში გადაჰყვა მესამე მშობიარობას. დაბადებულ გოგონას მის პატივსაცემად დაარქვეს სახელი, მაგრამ იგი რამდენიმე საათში დაიღუპა. ენრიკე III (1379-1406), კასტილიის მეფე. ცოლად შეირთო კათრინ ლანკასტერელი, რომელთანაც შეეძინა მომავალი მეფე ხუან II; ფერდინანდ I (1380-1416), არაგონის მეფე. ცოლად შეირთო ელეონორ ალბუკერკე, რომელთანაც შეეძინა მომავალი მეფე ალფონსო V და ხუან II; ელეანორი (1382), გარდაიცვალა ჩვილი; Previté-Orton, Charles William (1960). The Shorter Cambridge Medieval History. Vol. 2. Cambridge University Press. Lundy, Darryl (10 May 2003), Eleanor de Aragón, thepeerage.com, pp. 11340 §113398 cites: Louda, Jirí; MacLagan, Michael (1999), Lines of Succession: Heraldry of the Royal Families of Europe (2nd ed.), London: Little, Brown and Company
სემ კლაფლინი

სამუელ ჯორჯ კლაფლინი (ინგლ. Samuel George Claflin; დ. 27 ინვისი, 1986) — ინგლისელი მსახიობი. ცნობილია ფილიპ სვიფტის როლით ფილმში „კარიბის ზღვის მეკობრეები: უცნაურ ნაპირებზე“ (2011). გადაღებულია შემდეგ ფილმებში: „შიმშილის თამაშები“ (2013-2015), „სიყვარულით, როზი“ (2014), „მე შენამდე“ (2016), და სატელევიზიო სერიალში: „ალესილი კეპები“ (2019). სამუელ ჯორჯ კლაფლინი დაიბადა 1986 წლის 27 ივნისს, იფსუიჩიში, ინგლისში. მას ჰყავს ორი უფროსი ძმა ბენჟამინი და დენიელი, და ერთი უმცროსი ძმა ჯოზეფი (დ. 1989), რომელიც სემის მსგავსად მსახიობია. გაიზარდა ნორუიჩში, ნორფოლკში. ბავშვობაში დაინტერესებული იყო ფეხბურთით, ფეხბურთს მანამ თამაშობდა, სანამ ტერფს დაიზიანებდა. ტერფის დაზიანებამ ხელი შეუშალა მის საფეხბურთო კარიერას. კოლეჯში სწავლისას, წარმატებით იღებდა მონაწილეობას სხვადასხვა თეატრალურ დადგმებში, რამაც შემდგომ სამსახიობო კარიერის გაგრძელება გადააწყვეტინა. 2011 წელს კლაფლინმა სასიყვარულო ურთიერთობა დაიწყო მსახიობ ლორა ჰედოკთან. წყვილი 2013 წლის ივლისში დაქორწინდა. ჰყავთ ვაჟიშვილი, სახელად პიპი, რომელიც 2015 წელს დაიბადა, და ქალიშვილი სახელად მორგოტი (დ. 2018). 2019 წელს კლაფლინმა დაანონსა, რომ ის და მისი მეუღლე კანონიერად განქორწინდებოდნენ. ↑ 1.0 1.1 Sam Claflin Biography. Biography.com. ციტირების თარიღი: 21 November 2013. ↑ Sam Claflin. ↑ Anything you can do... – Rising star Joe aims to follow in brother Sam Claflin's footsteps - News - Norwich Evening News. Eveningnews24.co.uk (25 August 2012). დაარქივებულია ორიგინალიდან — 29 ოქტომბერი 2013. ციტირების თარიღი: 21 November 2013. ↑ Walsh, Peter (20 November 2010). „Former Costessey pupil lands major Manchester United film role“. Norwich Evening News. დაარქივებულია ორიგინალიდან — 2 დეკემბერი 2013. ციტირების თარიღი: 22 August 2012. ↑ Sam Claflin: "I'm very gentlemanly". Yahoo (30 May 2012). დაარქივებულია ორიგინალიდან — 12 ივნისი 2018. ციტირების თარიღი: 8 April 2013. ↑ Sam Claflin, "The Hunger Games: Catching Fire" star, marries Laura Haddock. CBS News (1 August 2013). ციტირების თარიღი: 8 December 2013. ↑ Sam Claflin, Hunger Games Star, Marries Actress Laura Haddock in Private Ceremony (1 August 2013). ციტირების თარიღი: 31 July 2013. ↑ Cumming, Ed (25 October 2015). „Sam Claflin: 'I hate being offered heart-throb after heart-throb'“. The Guardian. ციტირების თარიღი: 25 October 2015. ↑ Sam Claflin and Laura Haddock Welcome First Child, a son named Pip.. People (20 January 2016). დაარქივებულია ორიგინალიდან — 22 იანვარი 2016. ციტირების თარიღი: 20 January 2016. ↑ Juneau, Jen and Leon, Anya. (7 February 2018) Sam Claflin and Laura Haddock Welcome Second Child. People.com. ციტირების თარიღი: 7 March 2018. ↑ Sam Claflin and Wife Laura Haddock Announce Separation After 6 Years of Marriage.
აგაპენორი

აგაპენორი (ბერძნ. Ἀγαπήνωρ -ορος, ὁ) — არკადიელთა წინამძღოლი ტროას ომში. იგი იყო ერთ-ერთი, ვინც ტროას ცხენში დაიმალა. უკან დაბრუნებისას ის შტორმა კვიპროსის სანაპიროზე გარიყა. სადაც მან დააარსა ქალაქი პაფოსი და ააშენა იქ აფროდიტეს ცნობილი ტაძარი. ↑ Schmitz, Leonhard (1867), „Agapenor“, Smith, William, Dictionary of Greek and Roman Biography and Mythology, 1, Boston, pp. 59, http://www.ancientlibrary.com/smith-bio/0068.html ↑ Homer, The Iliad, translated by Richmond Lattimore, 1951 ↑ Pausanias, 8. 5. § 2, &c.
ლუსი ჰოკინგი

კატერინა ლუსი ჰოკინგი (ინგლ. Catherine Lucy Hawking; დ. 2 ნოემბერი, 1969) — ინგლისელი ჟურნალისტი, ნოველისტი, განმანათლებელი და ქველმოქმედი. იგი ფიზიკოსის სტივენ ჰოკინგის და მწერლის, ჯეინ ჰოკინგის ქალიშვილია. ცხოვრობს ლონდონში, და ცნობილია როგორც საბავშვო ნოველისტი და სამეცნიერო სფეროში, განმანათლებელი. ლუსი ჰოკინგი დაიბადა 1969 წლის 2 ნოემბერს, ინგლისში. არის სტივენ და ჯეინ ჰოკინგის ქალიშვილი. ჰყავს ორი ძმა, რობერტი და ტიმოთე ჰოკინგი. გაიზარდა კემბრიჯში, ბავშვობის რამდენიმე წელი გაატარა კალიფორნიაში. სწავლობდა „სტივენ პერსის ფონდში“. ჰოკინგმა ფრანგული და რუსული ოქსფორდის უნივერსიტეტში შეისწავლა. სწავლისას მან დრო მოსკოვში დაჰყო, რათა რუსულის შესწავლაზე უფრო ფოკუზირებულიყო. შემდგომ შეისწავლა საერთაშორისო ჟურნალისტიკა ლონდონის საქალაქო უნივერსიტეტში. ჰოკინგი 1998 წელს, ალექს სმიტზე დაქორწინდა. წყვილი 2004 წელს განქორწინდა. მათ ჰყავთ ერთი საერთო შვილი, უილიამი (დაბადებული 1997), რომელიც დაავადებულია აუტიზმით. ↑ Catherine Lucy Hawking, Author from Leeds. ↑ Larsen, Kristine (2005). Stephen Hawking: A Biography. Greenwood Publishing Group, გვ. xv. ISBN 0-313-32392-5. ციტირების თარიღი: 9 June 2008.  ↑ Lucy Hawking. ↑ Saner, Emine. Lucy Hawking's fears. ციტირების თარიღი: 20 February 2017.